ประกาศคณะกรรมการประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๒เรื่องแนวทางหลักเกณฑ์การพัฒนาพื้นที่และการใช้ที่ดินปลูกสร้างอาคารเพื่อกิจการวิสาหกิจขนาดกลางและขนาดย่อมในนิคมอุตสาหกรรม เพื่อส่งเสริมสนับสนุนให้มีการจัดพื้นที่ประกอบอุตสาหกรรมสำหรับการผลิตการค้าและบริการ เพื่อวิสาหกิจขนาดกลางและขนาดย่อมในนิคมอุตสาหกรรม อาศัยอำนาจตามความในมาตรา๑๐ (๑) (๒) และมาตรา ๔๑ แห่งพระราชบัญญัติการนิคมอุตสาหกรรมแห่งประเทศไทย พ.ศ.๒๕๒๒ และที่แก้ไขเพิ่มเติม คณะกรรมการการนิคมอุตสาหกรรมแห่งประเทศไทยจึงประกาศกำหนดแนวทางหลักเกณฑ์การพัฒนาพื้นที่และการใช้ที่ดินปลูกสร้างอาคารเพื่อกิจการวิสาหกิจขนาดกลางและขนาดย่อมในนิคมอุตสาหกรรมไว้ดังนี้ข้อ ๑ให้ยกเลิกประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๓๓เรื่อง หลักเกณฑ์ วิธีการ และเงื่อนไขในการขออนุญาต และการอนุญาตให้ใช้ที่ดินเพื่อปลูกสร้างอาคารชุดโรงงานให้เช่าในนิคมอุตสาหกรรม ลงวันที่ ๒๗ ธันวาคม ๒๕๓๓ข้อ ๒ในประกาศนี้กนอ. หมายความว่า การนิคมอุตสาหกรรมแห่งประเทศไทยวิสาหกิจขนาดกลางและขนาดย่อม หมายความว่า กิจการผลิตกิจการค้า และกิจการบริการตามเกณฑ์ ซึ่งพิจารณาโดยใช้เกณฑ์ขั้นสูงของสินทรัพย์ถาวรรวมราคาที่ดินดังต่อไปนี้ ขนาดกลาง ขนาดย่อม๑.กิจการการผลิต ไม่เกิน ๒๐๐ ล้านบาท ไม่เกิน ๕๐ ล้านบาท๒. กิจการค้า- ค้าส่ง ไม่เกิน ๑๐๐ ล้านบาท ไม่เกิน ๕๐ ล้านบาท- ค้าปลีก ไม่เกิน ๖๐ ล้านบาท ไม่เกิน ๓๐ ล้านบาท๓.กิจการบริการ ไม่เกิน ๒๐๐ ล้านบาท ไม่เกิน ๕๐ ล้านบาทแต่ ทั้งนี้เกณฑ์ของกิจการวิสาหกิจขนาดกลางและขนาดย่อมดังกล่าวข้างต้น จะเปลี่ยนแปลงไปตามที่กระทรวงอุตสาหกรรมกำหนดตามกฎหมายที่เกี่ยวข้องผู้พัฒนา หมายความว่า ผู้ประสงค์จะพัฒนาพื้นที่และใช้ที่ดินปลูกสร้างอาคารเพื่อกิจการวิสาหกิจขนาดกลางและขนาดย่อมในนิคมอุตสาหกรรมผู้ประกอบกิจการ หมายความว่าผู้ซึ่งได้รับอนุญาตให้ใช้ที่ดินเพื่อประกอบอุตสาหกรรม การค้าหรือการบริการขนาดกลางและขนาดย่อมข้อ ๓การพัฒนาพื้นที่และใช้ที่ดินปลูกสร้างอาคารเพื่อกิจการวิสาหกิจขนาดกลางและขนาดย่อมในนิคมอุตสาหกรรมผู้พัฒนาต้องดำเนินการตามหลักเกณฑ์ดังนี้๓.๑ จัดพื้นที่ที่เหมาะสมเป็นการเฉพาะ (Zoning)สำหรับการพัฒนาและใช้ที่ดินปลูกสร้างอาคารเพื่อกิจการวิสาหกิจขนาดกลางและขนาดย่อม ทั้งนี้ โดยได้รับความเห็นชอบจาก กนอ.๓.๒ พื้นที่เฉพาะที่จัดไว้ตาม ๓.๑ต้องอยู่ในเกณฑ์ที่สามารถจะใช้ระบบสาธารณูปโภคที่นิคมอุตสาหกรรมนั้น ๆ มีอยู่และมีความสามารถรองรับได้อย่างเพียงพอในกรณีที่ระบบสาธารณูปโภคของนิคมอุตสาหกรรมนั้น ๆ ไม่เพียงพอหรือไม่อาจรองรับได้ผู้พัฒนาต้องจัดให้มี หรือพัฒนา ปรับปรุง เพิ่มเติมระบบสาธารณูปโภคให้เพียงพอเสียก่อน๓.๓ ขนาดและจำนวนเนื้อที่ดินในการปลูกสร้างอาคาร ขนาด และประเภทของอาคารให้เป็นไปตามความเหมาะสมของประเภทกิจการของวิสาหกิจนั้น ๆ ทั้งนี้ เป็นไปตามหลักเกณฑ์ที่กนอ. กำหนดข้อ ๔ประเภทกิจการที่พึงอนุญาตให้ประกอบกิจการในพื้นที่ที่พัฒนาตามข้อ ๓ ต้องสอดคล้องและเป็นไปตามรายงานการวิเคราะห์ผลกระทบสิ่งแวดล้อมของนิคมอุตสาหกรรมนั้น ๆตลอดจนต้องเป็นกิจการที่สามารถอยู่ร่วมกันโดยไม่กระทบกระเทือน และก่อให้เกิดความเสียหายต่อกันและกันข้อ ๕การบริการสาธารณูปโภคขั้นพื้นฐานเข้าสู่พื้นที่เฉพาะดังกล่าวให้ดำเนินการตามข้อกำหนดของกนอ.ข้อ ๖ผู้พัฒนาหรือผู้ประกอบกิจการจะต้องชำระค่าบริการ ค่าบำรุงรักษาตามที่ กนอ.ประกาศกำนดข้อ ๗ผู้พัฒนาพื้นที่เฉพาะดังกล่าว ต้องมีคุณสมบัติสอดคล้องตามที่กฎหมายกำหนดข้อ ๘อัตราค่าเช่า ค่าเช่าซื้อ และราคาขายของที่ดิน และหรืออาคาร ค่าบำรุงรักษาและค่าบริการต่าง ๆ สำหรับกิจการดังกล่าว ต้องได้รับความเห็นชอบจากคณะกรรมการ กนอ.ข้อ ๙บรรดาการขอใช้ที่ดินเพื่อปลูกสร้างอาคารชุด โรงงานให้เช่า ซึ่งได้ยื่นขออนุญาตต่อกนอ. และได้รับอนุญาตแล้ว อยู่ในระหว่างการก่อสร้างก่อนวันที่ประกาศฉบับนี้ใช้บังคับให้ดำเนินการต่อไปตามหลักเกณฑ์เดิมจนกว่าจะแล้วเสร็จทั้งนี้ ตั้งแต่บัดนี้เป็นต้นไป[๑]ประกาศ ณ วันที่ ๒๔ ธันวาคม พ.ศ. ๒๕๔๒ทองฉัตร หงศ์ลดารมภ์ประธานกรรมการการนิคมอุตสาหกรรมแห่งประเทศไทยชไมพร/แก้ไข๑๕ พฤษภาคม ๒๕๔๕วิภา/ปรับปรุง๒๔ มีนาคม ๒๕๕๙[๑] ราชกิจานุเบกษาเล่ม ๑๑๗/ตอนพิเศษ ๔๓ ง/หน้า ๓๒/๘ พฤษภาคม ๒๕๔๓